

 Hinnerup d. 18-05-2020

***Kære Klubmedlemmer og forældre***

**Genåbning af Hinnerup Fritidscenter for alle klubmedlemmer - mandag d. 18. maj**

**Onsdag den 15. april genåbnede Hinnerup Fritidscenter for 4.-5. årgang og 46G. Statsministeren meddelte torsdag d. 7. maj, at fritidsklubberne fra mandag d. 18. maj også kan åben for 6 årgang**

**fritidsklubben har i de sidste uger arbejdet målrettet på at skabe rammerne for en yderligere åbning af fritidsklubben og det er med stor gælde, at vi fra mandag d. 18 maj kan byde velkommen til de ældste årgange.**

**Selv om børnene på alle årgange nu kan komme i fritidsklubben igen, møder hverken børnene eller personalet frem til en almindelig og kendt fritidsklub dag. Regeringen har fremhævet, at det fortsat ikke vil være tale om den samme fritidsklub for børnene som før COVID-19, og dermed fx heller ikke den samme åbningstid. Klubben omlægger åbningstiden i samarbejdet med HH-skolen fra mandag d. 18 maj og nok frem til fredag d. 26 juni fra kl. 12.30 til kl. 17.00**

**I forbindelse med genåbningen af samfundet er der kommet reviderede retningslinjer fra sundhedsmyndighederne, der modsat tidligere er mere generelle og henvender sig til hele samfundet.**

**De sundhedsmæssige retningslinjer vil derfor fortsat være styrende for åbningen af Hinnerup Fritidscenter. I den forbindelse kan fritidsklubben være udfordret på de fysiske rammer og ikke mindst kapaciteten ift. toiletter, håndvaske.**

**.**

**Afstandskravet er med de reviderede retningslinjer generelt ændret fra 2 meter til 1 meter. I fritidsklubben er kravet om afstand mellem børnene 1 meter, hvis der ikke er ansigt til ansigt kontakt eller risiko for dråbesmitte, som fx:**

**Ved aktiviteter med kraftig udånding, hvor dråber dannes og slynges længere væk fra personen end ved normal tale, fx sang, råb, skuespil, fysisk anstrengelse m.v.**

**Ændring i afstandskravet har givet mulighederne for at ændre på gruppestørrelserne og legegrupper. Hvis ikke det er muligt at samle børnene i de legegrupper som er lavet fra HH-skolen, må eleverne samles på tværs, hvis man opretholder de gældende afstandskriterier på 1 til 2 meters afstand afhængigt af aktivitet og placeringer i rummet. Dette gælder også for de aktiviteter, fritidsklubben har udendørs.**

**Sundhed og hygiejne - generelle råd.**

**Når det gælder sundhed og hygiejne er Sundhedsstyrelsens generelle råd fortsat vigtige:**

1. **Vask dine hænder tit eller brug håndsprit**
2. **Host eller nys i dit ærme - ikke i dine hænder**
3. **Undgå håndtryk, kindkys eller kram - begræns den fysiske kontakt**
4. **Vær opmærksom på rengøring - både hjemme og på arbejdspladsen**
5. **Hold afstand - bed andre tage hensyn**

**Disse generelle råd er helt centrale for afviklingen af fritidsklub dagen for både børn og personalet. Sundhedsstyrelsens retningslinjer kan hentes på styrelsens hje mm**

**Fremmøde i Hinnerup Fritidscenter**

**Børn og personalet, forældre m.v., som møder op i Hinnerup Fritidscenter, skal være raske. Ved afhentning af børn, må I forældre fortsat ikke gå ind i fritidsklubben. Børn med tegn på sygdom skal hjem omgående og blive hjemme, indtil de har været symptomfri i 48 timer.**

**Symptomer på sygdom kan være:**

* + **Tør hoste**
	+ **Feber**
	+ **Vejrtrækningsproblemer**
	+ **Hovedpine**
	+ **Muskelømhed**
	+ **Ondt i halsen**

**Som jeg indledte med, glæder vi os helt vildt til på mandag, hvor vi igen kan byde velkommen til alle jer klubmedlemmer.**

***Med venlig hilsen***

***Erik Schmidt***

***Klubleder***